PREDKLADACIA SPRÁVA
Ministerstvo školstva, výskumu, vývoja a mládeže Slovenskej republiky predkladá návrh vyhlášky Ministerstva školstva, výskumu vývoja a mládeže Slovenskej republiky o kvalifikačných predpokladoch pedagogických zamestnancov a odborných zamestnancov (ďalej len „návrh vyhlášky“) v nadväznosti na návrh zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „návrh zákona“).
[bookmark: _Hlk198538782]Cieľom návrhu vyhlášky je 
· úprava jednotného postupu pri posudzovaní plnenia kvalifikačných predpokladov na výkon pracovnej činnosti pedagogických zamestnancov a odborných zamestnancov, ktoré je v kompetencii zamestnávateľa,
· vymedzenie kritérií, podľa ktorých zamestnávateľ postupuje pri posudzovaní plnenia kvalifikačných predpokladov  na výkon pracovnej činnosti pedagogických zamestnancov a odborných zamestnancov,
· vymedzenie dokladov o absolvovanom vzdelaní, ktoré sú relevantné pre posúdenie vyžadovaného stupňa vzdelania,
· vymedzenie dokladov o absolvovanom vzdelaní, ktoré sú relevantné pre posúdenie získaného vzdelania vyžadovaného na splnenie kvalifikačných predpokladov pre príslušný stupeň vzdelania,
· uvedenie vzdelania vyžadovaného na splnenie kvalifikačných predpokladov pre príslušný stupeň vzdelania uvedený v prílohách,
· uvedenie kvalifikačných predpokladov pre novú kategóriu pedagogického zamestnanca – pedagogický zamestnanec kandidát,
· ustanovenie kvalifikačných predpokladov pre podkategórie podkategórie kategórie učiteľ – učiteľ všeobecného vzdelávania v strednej škole a učiteľ odborného vzdelávania a prípravy v strednej škole,
· uvedenie vzdelania, ktoré je splnením kvalifikačného predpokladu na výkon pracovnej činnosti pedagogických zamestnancov v kategóriách učiteľ a majster odbornej výchovy a toto vzdelanie bolo získané na rôznych stupňoch vzdelania,
· uvedenie vzdelania získaného podľa predpisov účinných pred nadobudnutím účinnosti zákona,
· uvedenie príbuznosti študijných odborov, študijných programov a odborov vzdelávania, ktoré sú kvalifikačným predpokladom na vyučovanie predmetov v hudobnom odbore základnej umeleckej školy.

Návrh vyhlášky je v súlade s Európskou chartou miestnej samosprávy.

